cometadata/datacite-titles-descriptions-related-identifiers huggingface dataset:
DOI: 10.14457/tu.the.2014.136
title: คุณลักษณะของงานและความพึงพอใจในการจ่ายค่าตอบแทนที่ส่งผลต่อความผูกพันต่อองค์กรของพนักงานสัญญาจ้างแบบชั่วคราว

description: การวิจัยนี้มีวัตถุประสงค์เพื่อศึกษาการรับรู้คุณลักษณะของงานและความพึงพอใจในการจ่ายค่าตอบแทนที่ส่งผลต่อความผูกพันต่อองค์กร กลุ่มประชากรที่ใช้คือพนักงานสัญญาจ้างแบบชั่วคราวตาแหน่ง Call Center ระดับปฏิบัติการของบริษัททางด้านโทรคมนาคมแห่งหนึ่ง จานวน 200 คน ผลการวิจัยพบว่าปัจจัยด้านคุณลักษณะของงานและความพึงพอใจในการจ่ายค่าตอบแทนมีความสัมพันธ์กับความผูกพันต่อองค์กรด้านจิตใจและบรรทัดฐาน แต่ไม่มีความสัมพันธ์กับความผูกพันด้านการคงอยู่ แต่เมื่อพิจารณาในรายมิติ พบว่าปัจจัยที่มีความสัมพันธ์กับความผูกพันด้านจิตใจ ได้แก่การให้ข้อมูลป้อนกลับ ความมีเอกลักษณ์ของงาน ความหลากหลายของทักษะที่ใช้ ระดับของเงินเดือน สวัสดิการและโครงสร้างการบริหาร ขณะที่ปัจจัยที่มีความสัมพันธ์กับความผูกพันด้านการคงอยู่ ได้แก่การให้ข้อมูลป้อนกลับ ความสาคัญของงาน และระดับของเงินเดือน ส่วนปัจจัยที่มีความสัมพันธ์กับความผูกพันด้านบรรทัดฐาน ได้แก่การให้ข้อมูลป้อนกลับ ความมีเอกลักษณ์ของงาน โครงสร้างการบริหารและระดับของเงินเดือน จากการศึกษาความผูกพันต่อองค์กรทั้ง 3 ด้านพบว่าคุณลักษณะของงานในมิติของการให้ข้อมูลป้อนกลับและความพึงพอใจในการจ่ายค่าตอบแทนในมิติระดับเงินเดือนมีความสัมพันธ์กับความผูกพันต่อองค์กรทุกด้าน
DOI: 10.14457/tu.the.2014.137
title: ความเสี่ยงของธนาคารและการดำรงเงินกองทุน: ในเหตุการณ์การลดวงเงินคุ้มครองเงินฝากในเอเชียตะวันออก

description: งานวิจัยนี้ทำการศึกษาความสัมพันธ์ของการดำรงเงินกองทุนต่อความเสี่ยงของธนาคารในเหตุการณ์การลดวงเงินคุ้มครองเงินฝากในภูมิภาคเอเชียตะวันออก 5 ประเทศคือ ญี่ปุ่น, เกาหลีใต้, อินโดนีเซีย, มาเลเซีย และไทย พบว่าการลดวงเงินคุ้มครองเงินฝากทำให้ความสัมพันธ์ของอัตราส่วนการดำรงเงินกองทุนมีประสิทธิพลในการลดความเสี่ยงของธนาคารมากขึ้น อีกทั้งพบผลกระทบของการประกันเงินฝากที่เพิ่มความเสี่ยงของธนาคารเมื่อวงเงินคุ้มครองเงินฝากลดลง
DOI: 10.14457/tu.the.2014.138
title: Survival of IPOs in Thailand

description: A prospectus is the first window for the investors to assess an IPO. This research examines the informational value in prospectus and financial characteristics regarding the probability of survival of IPOs in Thailand based on agency theory and signaling theory. The Cox proportional hazard model is then used to analyze the survival of IPO. The variables in the model include covariates for instance offering size, age at offering and number of directors and the time-dependent variables namely total asset, profitability, liquidity of asset and leverage ratio to capture the impact of performance after IPO issued.
DOI: 10.14457/tu.the.2014.139
title: อิทธิพลของเซเลบริตี้ออนไลน์ในโซเชียลมีเดียต่อการตัดสินใจซื้้อ

description: ปัจจุบันโซเชียลมีเดียนั้นมีความสำคัญ และมีการนำเอาสื่อโซเชียลมีเดียต่างๆ มาใช้ในการเพิ่มประสิทธิภาพในการประชาสัมพันธ์แก่ผู้บริโภคโดยมีเซเลบริตี้ออนไลน์เป็นสื่อกลาง อีกทั้งยังได้รับความสนใจเป็นอย่างมากในประเทศไทย ผู้บริโภคเชื่อในคำแนะนำหรือข้อมูลที่มาจากเซเลบริตี้ออนไลน์ผ่านทางโซเชียลมีเดียมากกว่าจากบริษัท จากงานวิจัยในอดีตแสดงให้เห็นว่าผู้บริโภคมักหาข้อมูลหรือคำแนะนำเกี่ยวกับตัวสินค้าก่อนการทำการตัดสินใจซื้อแต่ในประเทศไทยมีการศึกษาเกี่ยวกับอิทธิพลของเซเลบริตี้ออนไลน์ต่อการตัดสินใจซื้อนั้นน้อยมาก ในขณะที่ธุรกิจต่าง ๆหันมาใช้วิธีนี้ในการสื่อสารกับผู้บริโภค ดังนั้นงานวิจัยนี้จึงทำการศึกษาปัจจัยทั้ง 6 ปัจจัย ได้แก่ การรับรู้ข่าวสาร การรับรู้ความบันเทิง ความมีชื่อเสียงของเซเลบริตี้ออนไลน์ ความน่าเชื่อถือของเซเลบริตี้ออนไลน์ การรับรู้ประโยชน์ของคำแนะนำของเซเลบริตี้ออนไลน์ และการทัศนคติต่อเซเลบริตี้ออนไลน์ ส่งผลต่อการตัดสินใจซื้อของผู้บริโภคงานวิจัยนี้เป็นวิจัยเชิงปริมาณ ด้วยการเก็บข้อมูลจากแบบสอบถามออนไลน์จำนวน 400 ชุด จากผลการวิเคราะห์ข้อมูลทางสถิตพบว่าการรับรู้ข่าวสารและความบันเทิงก่อให้เกิดทัศนคติที่ดีต่อเซเลบริตี้ออนไลน์ อีกทั้งความมีชื่อเสียงของเซเลบริตี้ออนไลน์ ความน่าเชื่อถือของเซเลบริตี้ออนไลน์การรับรู้ประโยชน์ของคำแนะนำของเซเลบริตี้ออนไลน์ มีความสัมพันธ์ต่อทัศนคติต่อเซเลบริตี้ออนไลน์ และส่งผลให้เกิดพฤติกรรมการตั้งใจซื้อตามที่ได้รับคำแนะนำซึ่งผลการศึกษานี้สามารถนำไปใช้ประโยชน์ให้กับองค์กรเพื่อวางแผนกลยุทธ์ทางการตลาดได้อย่างมีประสิทธิภาพ
DOI: 10.14457/tu.the.2015.1526
title: การประเมินวัฏจักรชีวิตของฉนวนกันความร้อนจากวัสดุเหลือใช้ทางการเกษตร

description: ในปัจจุบันมีวัสดุเหลือใช้ทางการเกษตรเป็นจำนวนมากและมีความหลากหลาย เช่น ฟางข้าว ชานอ้อย กาบมะพร้าวและปาล์มน้ำมัน เป็นต้น การนำวัสดุเหลือใช้ทางการเกษตรเหล่านี้มาผลิตเป็นฉนวนความร้อนเป็นแนวทางหนึ่งที่นำวัสดุธรรมชาติมาใช้ประโยชน์ซึ่งจะส่งผลต่อการอนุรักษ์พลังงานและสิ่งแวดล้อมตลอดจนผลประโยชน์ทางด้านเศรษฐศาสตร์ งานวิจัยนี้ใช้เครื่องมือวิเคราะห์คือการประเมินวัฏจักรชีวิต (Life Cycle Assessment: LCA) เพื่อประเมินผลกระทบทางด้านสิ่งแวดล้อมของฉนวนกันความร้อนจากเส้นใยฟางข้าว ชานอ้อย กาบมะพร้าวและปาล์มน้ำมัน โดยพิจารณา 4 กลุ่มผลกระทบได้แก่ ผลกระทบทางด้านการเกิดปรากฏการณ์เรือนกระจก จะใช้ทฤษฎี IPCC 2007 ในการวิเคราะห์ ผลกระทบทางด้านการใช้น้ำ ผลกระทบทางด้านสภาวะความเป็นกรดและผลกระทบทางด้านการเกิดปรากฏการณ์ยูโทรฟิเคชัน จะใช้ทฤษฎี ReCipe Midpoint (H) V. 1.06 ในการวิเคราะห์ โดยกำหนดหน่วยหน้าที่ของฉนวนกันความร้อนคือประสิทธิภาพในการต้านทานความร้อนที่ 1 ตารางเมตร-เคลวินต่อวัตต์ จากการวิจัยพบว่าค่าการนำความร้อนของฉนวนความร้อนจากเส้นใยฟางข้าว ชานอ้อย กาบมะพร้าวและปาล์มน้ำมันมีค่าตั้งแต่  0.0530 ถึง 0.0746, 0.0502 ถึง 0.0869, 0.0636 ถึง 0.0783 และ 0.0415 ถึง 0.0659 วัตต์ต่อเมตร-เคลวิน ตามลำดับ ทั้งนี้ฉนวนกันความร้อนจากเส้นใยฟางข้าวส่งผลกระทบต่อสิ่งแวดล้อมมากที่สุด รองลงมาคือฉนวนกันความร้อนจากเส้นใยชานอ้อย กาบมะพร้าวและปาล์มน้ำมัน ตามลำดับ
DOI: 10.14457/tu.the.2017.392
title: ศิลปะการแสดงดนตรีไทยในธุรกิจโฮมสเตย์: กรณีศึกษาบ้านพิมานโฮมสเตย์และดนตรีไทย

description: งานวิจัยนี้มีวัตถุประสงค์เพื่อ 1.ศึกษารูปแบบการจัดกิจกรรมของโฮมสเตย์ที่ใช้การแสดงดนตรีประกอบการบริการ 2.เสนอแนวทางการบริหารจัดการโฮมสเตย์ดนตรีไทย  มีวิธีการวิจัยโดยใช้การวิจัยเชิงคุณภาพ มีเครื่องมือในการเก็บรวบรวมข้อมูล ได้แก่ เอกสาร เว็บไซต์ การศึกษาภาคสนาม การสังเกตการณ์ และการสัมภาษณ์เจ้าของธุรกิจบ้านพิมานโฮมสเตย์และดนตรีไทย  ซึ่งผลของการวิจัยปรากฏว่า “บ้านพิมานโฮมสเตย์และดนตรีไทย” เป็นโฮมสเตย์แห่งหนึ่งที่สามารถพัฒนาให้เป็นศูนย์กลาง เพื่อเชื่อมโยงศิลปวัฒนธรรมท้องถิ่นและผู้คนเข้ากับโฮมสเตย์ได้เป็นอย่างดี ด้วยการเป็นแหล่งเรียนรู้ดนตรีไทยสำหรับเยาวชนและนักท่องเที่ยว  และสามารถพัฒนาให้มีการทำกิจกรรมด้วยรูปแบบที่สร้างสรรค์ เช่น จัดนิทรรศการเพื่อเป็นแหล่งเรียนรู้ด้านดนตรีในชุมชน เชื่อมโยงโฮมสเตย์กับประเพณีประจำจังหวัด จัดทำเส้นทางท่องเที่ยวเชิงวัฒนธรรม เป็นต้น
DOI: 10.14457/tu.the.2017.393
title: ความสัมพันธ์ระหว่างภูมิหลังทางการเงินของผู้บริหารและคุณภาพกำไรของบริษัทจดทะเบียนในตลาดหลักทรัพย์แห่งประเทศไทย: กลุ่มบริษัท SET100

description: ในปัจจุบัน นักลงทุนให้ความสำคัญกับการกำกับดูแลกิจการที่ดีเพิ่มมากขึ้น เพื่อใช้เป็นกลไกควบคุมและลดทอนความเสี่ยงในการลงทุน หนึ่งในประเด็นที่นักลงทุนให้ความสนใจคือบทบาทและหน้าที่ของผู้บริหารสูงสุดประจำองค์กร ซึ่งมักจะกำหนดทิศทางและแนวโน้มภาพรวมในอนาคตว่าองค์กรจะดำเนินงานไปในลักษณะใด การค้นคว้าอิสระนี้จึงศึกษาความสัมพันธ์ระหว่างคุณลักษณะของผู้บริหารสูงสุดคือ ภูมิหลังทางการเงิน (Financial Background) และคุณภาพกำไร (Earning Quality) โดยใช้คุณภาพของรายการคงค้าง (Accrual Quality) วัดจากขนาดของรายการคงค้างเกินปกติ (Magnitude of Abnormal Accruals) ซึ่งเป็นการวัดคุณภาพในแง่ข้อมูลทางบัญชีเป็นหลัก ในกลุ่มตัวอย่างบริษัทจดทะเบียนในตลาดหลักทรัพย์แห่งประเทศไทย กลุ่ม SET100 จำนวน 72 บริษัท ด้วยตัวแบบ McNichols (2002) และการวิเคราะห์สมการถดถอยเชิงพหุ (Multiple Regression) ทั้งนี้ ผลการศึกษาไม่พบความสัมพันธ์ระหว่างภูมิหลังทางการเงินของผู้บริหารสูงสุดและคุณภาพกำไรของกลุ่มตัวอย่างดังกล่าวอย่างมีนัยสำคัญ แต่บ่งชี้ว่ามีความสัมพันธ์ในทิศทางลบ ซึ่งผลการศึกษาดังกล่าวอาจเกิดจากข้อเท็จจริงที่ว่าตำแหน่งผู้บริหารสูงสุดไม่ได้รับผิดชอบหน้าที่ด้านการ-เงินและการบัญชีแต่เพียงอย่างเดียว หากแต่ยังรับผิดชอบภาระหน้าที่ในด้านอื่น ๆ ด้วย คุณภาพกำไรและผลลัพธ์ทางบัญชีต่าง ๆ อาจได้รับอิทธิพลและผลกระทบจากบุคคลอื่นในองค์กรนอกเหนือจากผู้บริหารสูงสุดด้วย เช่น ประธานเจ้าหน้าที่ฝ่ายการเงิน เป็นต้น
DOI: 10.14457/tu.the.2017.394
title: การเปลี่ยนแปลงผู้สอบบัญชีและการตกแต่งกำไร

description: การศึกษาในครั้งนี้เป็นการศึกษาความสัมพันธ์ระหว่างการเปลี่ยนแปลงผู้สอบบัญชีและการตกแต่งกำไรของบริษัทจดทะเบียนในตลาดหลักทรัพย์แห่งประเทศไทย ในช่วงปี พ.ศ. 2554 ถึง พ.ศ. 2559 เป็นระยะเวลาทั้งสิ้น 6 ปี มีกลุ่มตัวอย่างทั้งหมด 49 บริษัท การศึกษาในครั้งนี้ได้แบ่งการเปลี่ยนแปลงผู้สอบบัญชีเป็น 2 ระดับ คือการหมุนเวียนผู้สอบบัญชี (Audit Rotation) และการเปลี่ยนสำนักงานสอบบัญชี (Audit Firm Rotation) สำหรับการตกแต่งกำไร วัดโดยใช้รายการคงค้างที่เกิดจากดุลยพินิจของผู้บริหาร (Discretionary Accruals) ที่คำนวณจากตัวแบบ Modified Jones (1995) และได้ผลการศึกษาว่า การเปลี่ยนแปลงผู้สอบบัญชีทั้ง 2 ระดับ ไม่มีความสัมพันธ์อย่างมีนัยสำคัญทางสถิติกับขนาดของการตกแต่งกำไร (ค่าสัมบูรณ์ของรายการคงค้างที่เกิดจากดุลยพินิจของผู้บริหาร) แต่อย่างไรก็ตามจากการศึกษาพบว่าภาระผูกพันของบริษัท (Lev) และประเภทของสำนักงานสอบบัญชี (Type) มีความสัมพันธ์เชิงลบอย่างมีนัยสำคัญต่อขนาดของการตกแต่งกำไร อีกทั้งผลขาดทุนของบริษัท (Loss) ก็มีความสัมพันธ์เชิงบวกอย่างมีนัยสำคัญต่อขนาดของการตกแต่งกำไรเช่นเดียวกัน
DOI: 10.14457/tu.the.2017.395
title: แนวทางการพัฒนาสมรรถนะการทำงานของบุคลากรในสายวิชาชีพด้านเทคโนโลยีดิจิทัลที่ปฏิบัติงานในภาคเอกชน: กรณีศึกษาบริษัทเทคโนโลยีสารสนเทศ

description: งานวิจัยนี้มีจุดประสงค์เพื่อศึกษาสมรรถนะและแนวทางการพัฒนาบุคลากรในสายวิชาชีพด้านเทคโนโลยีดิจิทัล เพื่อเพิ่มขีดความสามารถในการปฏิบัติงานในภาคเอกชนในยุคเศรษฐกิจและสังคมดิจิทัล โดยระเบียบวิธีวิจัยประกอบด้วย การทบทวนทฤษฎีและงานวิจัยที่เกี่ยวข้อง การแจกแบบสอบถามกับบุคลากรสายวิชาชีพด้านเทคโนโลยีดิจิทัลและสัมภาษณ์เชิงลึกกับผู้บริหารที่มีส่วนร่วมกับโครงการเทคโนโลยีสารสนเทศ        ผลการศึกษาพบว่า สมรรถนะที่ควรพัฒนา มีทั้งหมด 9 สมรรถนะ ดังนี้ 1.การปรับตัวให้สามารถทำงานได้กับทุกวัย 2. ทักษะในการเจรจรากับลูกค้า 3. ความรู้กฎหมายเกี่ยวกับลิขสิทธิ์สิทธิบัตร การปกป้องข้อมูลส่วนบุคคล 4. ความรู้นโยบายบริษัทลูกค้า 5. ทักษะการเรียนรู้ด้วยตนเอง6. ความต้องการรู้สิ่งใหม่ๆ 7. ความกระตือรือร้น 8. การทำงานเป็นทีม และ 9. ทักษะการสื่อสาร        ในส่วนการนำแนวทางไปพัฒนาควรแบ่งการพัฒนาเป็น 2 แผน ดังนี้ 1. แผนระยะยาว3 ปี เพื่อเพิ่มโอกาสในการขยายธุรกิจและองค์กรปรับตัวให้เข้ากับยุคดิจิทัลได้ 2. แผนระยะสั้น 1 ปีเพื่อเพิ่มขีดความสามารถของสมรรถนะที่จำเป็นต่อบุคลากรในยุคดิจิทัล
DOI: 10.14457/tu.the.2017.396
title: การจัดการองค์ความรู้มรดกภูมิปัญญาทางวัฒนธรรม: กรณีศึกษาสำนักดนตรีไทยพาทยรัตน์ อำเภอบางบาล จังหวัดพระนครศรีอยุธยา

description: วิทยานิพนธ์นี้มีวัตถุประสงค์เพื่อศึกษาองค์ความรู้และเสนอแนวทางการจัดการองค์ความรู้ของสำนักดนตรีไทยพาทยรัตน์ อำเภอบางบาล จังหวัดพระนครศรีอยุธยา  เก็บข้อมูลด้วยการใช้วิธีการสัมภาษณ์กลุ่มตัวอย่างที่เกี่ยวข้อง 4 กลุ่มได้แก่ 1) นักวิชาการดนตรีศึกษา (ดนตรีไทย) 2) นักปฏิบัติดนตรีไทย 3) ครูดนตรีไทยในสำนักดนตรีพาทยรัตน์  และ 4) ลูกศิษย์ปัจจุบันเป็นครู  อาจารย์จากสถาบันต่าง ๆ นอกจากนี้สำหรับในด้านพื้นที่ที่ใช้ในการเก็บข้อมูลงานวิจัยนั้น  ผู้วิจัยเลือกกรณีศึกษาจากบ้านดนตรีไทยตระกูลเกิดผล อำเภอบางบาล จังหวัดพระนครศรีอยุธยาเป็นสถานที่หลักในการเก็บข้อมูลงานวิจัยผลจากการศึกษาสรุปได้ว่า สำนักดนตรีไทยพาทยรัตน์เคร่งครัดในระเบียบแบบแผนตลอดจนวิถีปฏิบัติในแบบฉบับดนตรีไทยสายฝั่งธนบุรี ซึ่งได้รับการสืบทอดมาจากสำนักดนตรีไทยพาทยโกศล องค์ความรู้ทั้งหมดที่มีในปัจจุบันสามารถแบ่งออกได้หลัก ๆ 4 ประเภทคือ 1) องค์ความรู้เรื่องการบันทึกโน้ตสากลในดนตรีไทย 2) องค์ความรู้เรื่องฆ้องวงใหญ่ 3) องค์ความรู้เรื่องระนาดเอก และ 4) องค์ความรู้เรื่องการขับร้องเพลงไทย  ผลการศึกษานี้สามารถจําแนกกระบวนการจัดการ   องค์ความรู้สำนักดนตรีไทยพาทยรัตน์ได้ 6 กระบวนการ ตามกรอบแนวคิดการจัดการความรู้ กล่าวคือ 1) การบ่งชี้ความรู้ 2) การสร้างและแสวงหาความรู้ 3) การจัดเก็บและเข้าถึงความรู้ 4) การเรียนรู้ 5) การแลกเปลี่ยนความรู้ และ 6) การประยุกต์ใช้ความรู้ การเสนอแนะแนวทางในการจัดการองค์ความรู้ของสำนักดนตรีไทยพาทยรัตน์ เป็นการจัดการตามกรอบแนวประเพณีดั้งเดิมที่คำนึงถึงลักษณะความเปลี่ยนแปลงในด้านการศึกษาดนตรีไทยและความเป็นไปได้ในการดำเนินกิจกรรมในยุคปัจจุบัน เพื่อให้เกิดความเหมาะสมกับบริบทของสภาพสังคมและเพื่อให้เป็นแหล่งข้อมูลวิชาความรู้ทางด้านดนตรีไทยในสายฝั่งธนบุรีต่อไป
DOI: 10.14457/tu.the.2014.140
title: Legal problem relating to homestay accommodation business in Thailand

description: Tourism plays an important role in the economic and social development of Thailand. It is made up of many segments, the principal one being transportation, accommodation, food service, shopping, travel arrangements, and activities for tourists, such as history, culture, adventure, sports, recreation, entertainment, and other similar activities. Tourism figures among the top priorities in The Eleventh National Economic and Social Development Plan (2012-2016) that aims to restructure the economy toward quality growth and sustainability. Tourism as service sector, the management has to achieve balanced and sustainable growth by focusing on activities that are creative and environmentally friendly. Take into account the carrying capacity of tourist attractions so as to elevate the standards of service businesses. The quality and sufficiency of service should be increased. In the promotion of tourism, accommodation sector constitutes the most important segment. Tourism is, to a great extent, dependent on the type and quality of accommodation available. Hotels have been and still are the principal form of accommodation. However, there has been a growth and development of some other forms of accommodation over the years. This is popularly known as supplementary accommodation and is, in fact, an important segment of tourism.Homestay is specialize term referring to types of accommodation where tourists or guests pay to stay in private homes. It can be seen as incorporating a number of other terms, including bed and breakfast, guesthouse, and farmstay. Homestay is not only accommodation service but also the alternative tourism that has been proposed to attract tourists. Currently, homestay has increased greatly to provide tourist accommodation and it is formed differently according to circumstances of each local community including the difference in physical structure of building, facilities, and type of service. Since, homestays have been promoted as alternative tourism; this can attract more tourists to come to local community. Where there are more tourists, of course, there will be more natural and environment impact. If tourism development has no proper management plan it may have adverse effects on nature, the environment and local people. The legislation in form of anti-market or has some restrict of right is necessary in order to accomplish the goal of sustainable tourism, ecotourism and community based tourism that pay attention to nature, environment and well-being of local people.As a part of accommodations, homestays provide service to general public. The experience from the development of accommodation, the quality standard of service and the public safety are the most important issues that have to be considered. Therefore, the definite law and regulation controlling homestay are necessary in order to propose the positive result on nature, environment, local people, general public as well as tourism development in Thailand.
DOI: 10.14457/tu.the.2014.141
title: A study to understand preferences for Thai versus Korean TV dramas

description: “A Study to Understand Preferences for Thai versus Korean TV Dramas” is a part of contemporary topic in applied marketing. The background of the study derived from my personal preference of TV drama in both Korean and Thai. Korean wave entered Thailand since 1998 but it did not get a lot of attention until the introduction of the Korean TV drama, Dae Jang Geum, in 2005 which gain a huge popularity and success in Thailand. Since then there were many Korean TV dramas that continuously aired in Thailand. As a consequence, Korean products such as cosmetics and food flew into Thailand. Many Thai consumers consume more Korean TV drama and began to shift away from Thai TV drama. Still, some Thai consumers continue watching local Thai TV drama. It is interesting to the understand why Thai consumers prefer Thai or Korean TV drama in order to help Thai TV drama producers to improve a quality of work and directly address the correct factors that consumers give a highest weight on. The research objective is to identify the influencing factors in choosing TV drama with respondents living in Bangkok area, age 24-40 years old of any gender. Respondents will be divided into 2 groups which are 1.People who prefer Korean TV drama over Thai TV drama and 2.People who prefer Thai TV drama over Korean TV drama. The research approach is exploratory research with qualitative method with secondary research and in-depth interview as data collection method. Sampling methods are convenience and snowball sample as population size is unknown.The result reveals that Korean and Thai TV drama fans are in different segment since they have different benefits sought. Korean TV drama fans seek for entertainment while Thai TV drama preference group looks for relaxation. Moreover, Korean TV drama fans have complicated lifestyle when compare to Thai TV drama fans who have simple lifestyle.
DOI: 10.14457/tu.the.2017.397
title: ผลกระทบของการด้อยค่าตาม IFRS 9 ต่อวิจารณญาณของนักลงทุน

description: งานวิจัยนี้มีวัตถุประสงค์เพื่อศึกษาเชิงเปรียบเทียบผลกระทบของการกันเงินสำรองระหว่างค่าเผื่อผลขาดทุนจากการให้สินเชื่อที่คาดว่าจะเกิดขึ้นตามมาตรฐานการรายงานทางการเงิน ฉบับที่ 9 (IFRS 9) เรื่อง เครื่องมือทางการเงิน ในส่วนของการด้อยค่า และค่าเผื่อหนี้สงสัยจะสูญตามหลักเกณฑ์ปัจจุบันของธนาคารแห่งประเทศไทย ต่อวิจารณญาณของนักลงทุนทั่วไปในการประเมินความน่าเชื่อถือของกำไร การพยากรณ์กำไร การประเมินความเสี่ยงในการลงทุน และการประเมินมูลค่าหุ้นของกิจการ โดยศึกษาในรูปแบบของงานวิจัยเชิงทดลองแบบ 2 X 2 between-subjects design โดยมีตัวแปรอิสระคือ การกันเงินสำรองในงบการเงิน และการให้ความรู้เกี่ยวกับการเปลี่ยนแปลงในหลักเกณฑ์การกันเงินสำรองสู่ IFRS 9 งานวิจัยนี้ใช้กลุ่มตัวอย่างเป็นนักศึกษาระดับปริญญาโททางการบัญชีและการเงิน จำนวน 120 คนผลการศึกษาแสดงให้เห็นว่างบการเงินที่มีการกันเงินสำรองตาม IFRS 9 ไม่ทำให้นักลงทุนทั่วไปมีการตัดสินใจแตกต่างจากงบการเงินที่มีการกันเงินสำรองตามแบบปัจจุบัน
DOI: 10.14457/tu.the.2017.398
title: ผลกระทบของเหตุการณ์ทางการเมืองต่อผลการดำเนินงานและความเสี่ยงของกิจการ กรณีเหตุการณ์ปีพ.ศ. 2556-2557

description: การศึกษานี้มีวัตถุประสงค์เพื่อศึกษาความแตกต่างของผลการดำเนินงานและความเสี่ยงของกิจการในช่วงเหตุการณ์ทางการเมืองปีพ.ศ. 2556-2557 โดยใช้ข้อมูลจากงบการเงินไตรมาสในช่วงปีพ.ศ. 2554-2559 ของบริษัทที่จดทะเบียนในตลาดหลักทรัพย์แห่งประเทศไทยในอุตสาหกรรมบริการ อุตสาหกรรมชิ้นส่วนอุตสาหกรรม และอุตสาหกรรมเทคโนโลยี จำนวน 59 บริษัท เป็นจำนวนกลุ่มตัวอย่าง 1,236 ตัวอย่าง โดยวัดผลการดำเนินงานของกิจการด้วยอัตราผลตอบแทนจากสินทรัพย์และอัตราผลตอบแทนผู้ถือหุ้น และวัดความเสี่ยงของกิจการด้วยอัตราส่วนหนี้สินต่อส่วนของผู้ถือหุ้นและอัตราส่วนกระแสเงินสดจากการดำเนินงานต่อหนี้สินรวม และทำการศึกษาโดยใช้การวิเคราะห์ความแปรปรวน และการวิเคราะห์การถดถอยพหุคูณจากการศึกษา พบว่า อัตราส่วนทางการเงินที่ใช้ในการวิเคราะห์ผลการดำเนินงานของกิจการในช่วงก่อน ช่วงระหว่าง และช่วงหลังเหตุการณ์ทางการเมืองมีความแตกต่างกัน อัตราส่วนทางการเงินที่ใช้ในการวิเคราะห์ความเสี่ยงของกิจการในช่วงก่อน ช่วงระหว่าง และช่วงหลังเหตุการณ์ทางการเมืองก็มีความแตกต่างกันเช่นกัน นอกจากนี้ เหตุการณ์ทางการเมืองที่เกิดขึ้นในช่วงพ.ศ. 2556-2557 ทำให้ผลการดำเนินงานของกิจการลดลง แต่ก็ทำให้ความเสี่ยงของกิจการลดลงเช่นกัน
DOI: 10.14457/tu.the.2017.399
title: การเปิดเผยต้นทุนของสิทธิและประโยชน์ทางภาษีในรายงานประจำปีของคณะกรรมการส่งเสริมการลงทุน

description: ผู้วิจัยได้ศึกษาการจัดทำรายงานของคณะกรรมการส่งเสริมการลงทุน โดยศึกษารายงานประจำปีและภาวะการส่งเสริมการลงทุน เพื่อเพิ่มความน่าเชื่อถือและความมั่นใจต่อรายงานต่อนักลงทุนทั้งไทยและต่างชาติที่สนใจเข้ารับการส่งเสริมการลงทุนในประเทศไทย ผู้วิจัยเก็บรวบรวมข้อมูลจากคณะกรรมการส่งเสริมการลงทุน และหน่วยงานรัฐที่เกี่ยวข้องกับการส่งเสริมการลงทุนเพื่อใช้ในการรายงานของคณะกรรมการส่งเสริมการลงทุน และทบทวนวรรณกรรมหลักจากพระราชบัญญัติส่งเสริมการลงทุน ฉบับที่ ๔ พ.ศ. ๒๕๖๐ ประกาศคณะกรรมการส่งเสริมการลงทุนที่ ๒/๒๕๕๗ รวมทั้งประกาศและกฎหมายที่เกี่ยวข้องและหนังสือออกโดยสหประชาชาติเรื่อง การออกแบบและประเมินสิทธิและประโยชน์ทางภาษีในประเทศกำลังพัฒนา ผลการศึกษาพบว่ารายงานของคณะกรรมการส่งเสริมการลงทุนนั้นมีความน่าเชื่อถือดีอยู่แล้ว ขาดเพียงข้อมูลที่นำมาแสดงที่อาจเกิดจากการเก็บข้อมูลเป็นไปได้ความยากลำบากเพราะเนื่องจากไม่มีการเก็บข้อมูลประเภทนี้มาก่อน และรายงานความโปร่งใสขององค์กรที่ไม่ได้อยู่ในพระราชบัญญัติส่งเสริมการลงทุนแต่ผู้วิจัยมีความเห็นว่ารายงานนี้ควรอยู่ในการพิจารณาการจัดทำของคณะกรรมการส่งเสริมการลงทุน
DOI: 10.14457/tu.the.2017.400
title: ความสัมพันธ์ระหว่างคุณลักษณะของกรรมการตรวจสอบกับค่าบริการสอบบัญชีของบริษัทจดทะเบียนในตลาดหลักทรัพย์แห่งประเทศไทยในกลุ่ม SET 100

description: งานวิจัยนี้มีจุดประสงค์เพื่อความสัมพันธ์ระหว่างค่าสอบบัญชีและการกำกับดูแลกิจการ โดยศึกษาผ่านคุณลักษณะของกรรมการตรวจสอบ ซึ่งประกอบไปด้วย จำนวนของคณะกรรมการตรวจสอบ จำนวนการประชุม การจบการศึกษาด้านบัญชีหรือบริหาร การได้รับการอบรม การมีประสบการณ์ทำงานด้านบัญชีหรือการเงิน การที่กรรมการตรวจสอบเป็นผู้ได้รับ Certificate ด้านการบัญชีหรือการเงิน ในการศึกษาครั้งนี้ใช้กลุ่มตัวอย่างของบริษัทจดทะเบียนในตลาดหลักทรัพย์แห่งประเทศไทยกลุ่ม SET 100 ในปีพ.ศ. 2559 โดยใช้ตัวแปรควบคุมได้แก่ ขนาดสินทรัพย์ของกิจการ ค่าสอบบัญชีปีก่อนหน้า จำนวนบริษัทย่อย ผลตอบแทนต่อสินทรัพย์ ค่าบริการอื่นที่มิใช่ค่าสอบบัญชี และขนาดของสำนักงานสอบบัญชี ผลการศึกษาด้วยการวิเคราะห์สมการถดถอยเชิงพหุ (Multiple Regression) พบว่า การที่กรรมการตรวจสอบที่มีประสบการณ์เป็นผู้ได้รับ Certificate ด้านบัญชีหรือการเงินมีความสัมพันธ์ในทิศทางเดียวกับค่าสอบบัญชี นอกจากนี้ยังพบว่าตัวแปรควบคุม ได้แก่  ค่าสอบบัญชีปีก่อนหน้า จำนวนบริษัทย่อยมีความสัมพันธ์เชิงบวกกับค่าสอบบัญชี ในขณะที่ผลตอบแทนของสินทรัพย์รวมมีความสัมพันธ์ในทิศทางตรงข้ามกับค่าสอบบัญชี
DOI: 10.14457/tu.the.2017.401
title: การศึกษาเพื่อเปรียบเทียบความแตกต่างระหว่างช่องทางการจัดจำหน่ายแบบ social commerce กับ E-commerce แบบดั้งเดิมซึ่งส่งผลต่อความตั้งใจซื้อสินค้าประเภทผลิตภัณฑ์เสริมอาหารจากธรรมชาติ

description: ในปัจจุบันมีช่องทางการจัดจำหน่ายออนไลน์อย่างมากมายที่ผู้บริโภคสามารถเข้าถึงได้อย่างง่ายดาย ซึ่งมีช่องทางการจัดจำหน่ายที่สำคัญมากยิ่งขึ้นจากพฤติกรรมผู้บริโภคที่สนใจซื้อสินค้าออนไลน์มากขึ้นได้แก่ Social Commerce ผู้วิจัยเห็นถึงความสำคัญของการศึกษาช่องทางการจัดจำหน่ายด้าน S- Commerce เปรียบเทียบกับ E-commerce แบบดั้งเดิม เพื่อหาปัจจัยที่ส่งผลกับการตัดสินใจซื้อสินค้าประเภทผลิตภัณฑ์เสริมอาหารจากธรรมชาติผ่านทางช่องทางการจัดจำหน่ายทั้ง E-Commerce และ S-Commerce โดยที่มีการศึกษาปัจจัยที่แตกต่างจากวิจัยที่มีมาก่อน ได้แก่ การได้รับประสบการณ์แบบส่วนบุคคล อิทธิพลความคิดเห็นในสังคม และ การใช้การสื่อสารกระตุ้นให้เกิดความสนใจ เพื่อที่จะศึกษาปัจจัยที่ส่งผลต่อความตั้งใจซื้อสินค้าประเภทผลิตภัณฑ์เสริมอาหารจากธรรมชาติผู้วิจัยได้ออกแบบการวิจัยโดยใช้การเก็บข้อมูลจากกลุ่มตัวอย่างโดยใช้แบบสอบถามโดยแบ่งกลุ่มตัวอย่างจำนวน 420 คน เป็นกลุ่ม S-Commerce 193 คน และกลุ่ม E-Commerce 227 คน พบว่าในกลุ่มผู้บริโภคในช่องทางการจัดจำหน่ายสินค้าออนไลน์กลุ่มรวมทั้ง S-Commerce และ E-Commerce มีปัจจัยที่ส่งผลต่อความตั้งใจซื้อได้แก่ การป้องกันความเสี่ยง การสื่อสารที่มีประสิทธิภาพ การได้รับประสบการณ์ส่วนบุคคล อิทธิพลความคิดเห็นในสังคม และการสื่อสารกระตุ้นให้เกิดความสนใจ สำหรับกลุ่มผู้บริโภคในช่องทาง S-Commerce นั้น พบว่ามีปัจจัยที่ส่งผลต่อความตั้งใจซื้อ ได้แก่ การสื่อสารที่มีประสิทธิภาพ การได้รับประสบการณ์ส่วนบุคคล อิทธิพลความคิดเห็นในสังคม และการสื่อสารกระตุ้นให้เกิดความสนใจ โดยมีปัจจัยที่แตกต่างจากกลุ่มผู้ตอบแบบสอบถามรวมคือ การป้องกันความเสี่ยง ที่ไม่ส่งผลอย่างมีนัยสำคัญทางสถิติต่อความตั้งใจซื้อสินค้า สำหรับกลุ่มผู้บริโภคในช่องทาง E-Commerce มีปัจจัยที่ส่งผลต่อความตั้งใจซื้อได้แก่ การป้องกันความเสี่ยง อิทธิพลความคิดในสังคม และการสื่อสารกระตุ้นให้เกิดความสนใจ มีความแตกต่างระหว่างผู้บริโภคในช่องทาง S-Commerce กับ E-Commerce คือ ปัจจัยด้านการสื่อสารที่มีประสิทธิภาพ และการได้รับประสบการณ์ส่วนบุคคลที่ส่งผลต่อผู้บริโภคเฉพาะในช่องทาง S-Commerce อย่างเดียว และปัจจัยด้านการป้องกันความเสี่ยง ที่ส่งผลต่อผู้บริโภคเฉพาะในช่องทาง E-Commerce อย่างเดียวเท่านั้น สำหรับปัจจัยด้านความน่าเชื่อถือของผู้ขายไม่ส่งผลอย่างมีนัยสำคัญทางสถิติต่อความตั้งใจซื้อในกลุ่มผู้บริโภคในช่องทางใด ๆ ทั้งกลุ่มรวม กลุ่ม S-Commerce และ E-Commerce จากผลวิจัยนี้ ผู้ประกอบการสามารถนำข้อมูลไปใช้เป็นแนวทางในการวางแผนกลยุทธ์ทางการตลาดออนไลน์เพื่อพัฒนาธุรกิจให้เติบโตอย่างยั่งยืนต่อไป อีกทั้งยังเป็นประโยชน์แก่ผู้วิจัยและผู้ที่สนใจเกี่ยวกับการประกอบธุรกิจออนไลน์ให้ทราบถึงความสำคัญของปัจจัยต่าง ๆ ต่อความตั้งใจซื้อสินค้าและรับรู้ถึงความแตกต่างระหว่าง S-Commerce และ E-Commerce อีกด้วย